als_Latn dik_Latn sag_Latn
Zhvillimi i turizmit të qëndrueshëm po nxit punësimin e të rinjve në Gjirokastër
Edhe pse student në Universitetin e Tiranës, sa herë që kthehet në vendlindje praktikon pasionin e tij; t’iu rrëfejë turistëve historinë dhe vlerat e qytetit të gurtë.
Personazhi në fjalë quhet Eraldo Breshani. Ai është i “specializuar” për të orientuar vizitorët vendas e të huaj që të njihen me vlerat muzeale të qytetit të Gjirokastrës. Këtë radhë e gjetëm duke shoqëruar një grup turistësh italianë në rrugët me kalldrëm dhe komplekset muzealë të Gjirokastrës.
Eraldo kujton se si e nisi këtë “profesion”. “Në vitet e para të gjimnazit rastësisht nisa të komunikoja me turistët që vizitonin Gjirokastrën. Atyre iu flisja për vlerat e qytetit. Me kalimin e kohës kjo punë nisi të më tërheqë kështu që vendosa të shoqëroj grupe të vogla turistësh të cilët vizitonin Gjirokastrën”.
Pasioni i parë dhe kurioziteti i turistëve e nxiti që mbledhë informacion për vlerat historike dhe muzeale të qytetit. “Nisa të lexoj libra dhe botime turistike, të bashkëbisedoj me banorët dhe të mbledhë histori të ndryshme gojore për Kalanë, pazarin, shtëpitë karakteristike. Këto informacione interesante ia tregoja turistëve duke e bërë më të larmishme vizitën e tyre në Gjirokastër”, kujton Eraldoja ditët e para të punës.
Falë përvojës së fituar, ai vendosi kontakte me agjensi turistike vendase dhe të huaja. “Profesionin e guidës turistike nuk e shikoj thjesht si një punë të zakonshme por të lidhur ngushtë me pasionin për vlerat e vendlindjes sime, Gjirokastrës së gurtë”, pohon Eraldoja.
Për të riun gjirokastrit, të shoqërosh turistët dhe të bësh cicëronin është diçka shumë tërheqëse. Eraldoja shprehet se, edhe pse brenda një ditë ka mundur të shoqërojë shumë grupe vizitorësh, sërish asnjëherë nuk është ndjerë i lodhur nga ky profesion.
Në memorie ruan shumë mbresa dhe kujtime nga grupet që shoqëron. “Kam shoqëruar njerëz të thjeshtë por edhe ambasadorë dhe personalitete të huaj që vizitojnë Gjirokastrën. Ata i lidh i njëjti emocion që ndjejnë kur vizitojnë qytetin e gurtë. Edhe pas përfundimit të vizitave në Gjirokastër, pjesa më e madhe e tyre vazhdojnë të komunikojnë me mua, madje ka nga ata që janë kthyer sërish për vizitë”, shprehet Eraldoja.
Zhvillimi i turizmit të qëndrueshëm në Gjirokastër po nxit punësimin e të rinjve duke krijuar kështu edhe mundësinë e çeljes së vendeve të reja të punës.
als_Latn als_Latn als_Latn als_Latn als_Latn als_Latn als_Latn als_Latn als_Latn